钦定古今图书集成/明伦汇编/氏族典/第439卷 > 《廖用贤尚友录》 > 贾𫗧
## 钦定古今图书集成/明伦汇编/氏族典/第439卷 > 《廖用贤尚友录》 > 贾𫗧

按《唐书贾𫗧传》：“𫗧字子美，河南人。举进士高第，又策
贤良方正异等，授渭南尉，擢累考功员外郎，知制诰。
𫗧美文辞，开敏有断，然褊急气陵辈行。李渤为谏议
大夫，恶其人为宰相言之，而李逢吉、窦易直爱𫗧才，
得不斥。历礼部侍郎，再迁京兆尹，拜中书侍郎，俄为
集贤殿大学士。刘蕡对策，指中人为祸乱根本，而𫗧”
为考官，畏避不敢闻，竟罹其祸。